

Αρκαλοχώρι, 16/08/2024

Προς: ΜΜΕ

**ΔΕΛΤΙΟ ΤΥΠΟΥ**

**Το Ίνι ο επόμενος σταθμός του 1ου θεματικού Φεστιβάλ «Ο κύκλος του Πολιτισμού», με τίτλο: «Αρχαιολογικές περιηγήσεις στον Δήμο Μινώα Πεδιάδας»**

Συνεχίζεται το 1ο θεματικό Φεστιβάλ «Ο κύκλος του Πολιτισμού», με τίτλο: «Αρχαιολογικές περιηγήσεις στον Δήμο Μινώα Πεδιάδας». Επόμενος σταθμός του Φεστιβάλ, τη Δευτέρα 19 Αυγούστου, είναι το Ίνι με σημείο αναφοράς το παλαιό φράγμα Ινίου.

**Αναλυτικά το πρόγραμμα:**

Παλαιό φράγμα Ινίου

**18:00 –** Ξενάγηση στους δρόμους του νερού της ελληνορωμαϊκής Αρκαδίας: «Από το ρωμαϊκό υδραγωγείο ως τους νερόμυλους και τα σύγχρονα φράγματα», από την Δρα Καλλιόπη Γκαλανάκη, Επίτιμη Προϊσταμένη ΤΠΚΑΧΜ, ΕΦΑΗ και τον αρχαιολόγο Νικόλαο Βασιλάκη.

**19:30 –** Παρουσίαση εποπτικού υλικού (προγραμματική σύμβαση ΕΦΑΗ-Περιφέρειας Κρήτης 2016-2022): video, φωτογραφικό λεύκωμα, τετράπτυχο, ηλεκτρονική πλατφόρμα περιήγησης με θέμα το ρωμαϊκό υδραγωγείο της κρητικής Αρκαδίας (Ίνι), από τη Δρα Βασιλική Συθιακάκη, Προϊσταμένη Εφορείας Αρχαιοτήτων Ηρακλείου, τον Δρα Μαρίνο Κριτσωτάκη, Υδρογεωλόγο – Γενικό Διευθυντή Βιώσιμης Ανάπτυξης Περιφέρειας Κρήτης και τη Δρα Καλλιόπη Γκαλανάκη, Επίτιμη Προϊσταμένη ΤΠΚΑΧΜ, ΕΦΑΗ.

**21:00 –** Πάρτι με DJ.

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Περιφέρεια Κρήτης, Πολιτιστικός Σύλλογος Ινίου